पाएं अपने शहर की ताज़ा ख़बरें और फ्री ई-पेपरडाउनलोड करें
मुख्य चिकित्सा अधिकारी व ऑडिट टीम की रिपोर्ट पर डीसी ने स्पेस अस्पताल के निदेशक को कारण बताओ नोटिस जारी किया है। डीसी की तरफ से जारी नोटिस में बताया गया है कि आपके अस्पताल में 10 कोविड मरीज हैं, जो ऑक्सीजन पर निर्भर हैं। उनके लिए नोडल ऑफिसर की ऑक्सीजन ऑडिट के अनुसार 12 से 15 सिलेंडर की खपत होती है। लेकिन आपके द्वारा प्रतिदिन 25 से 30 सिलेंडर की मांग की जाती है।
5 मई को आपके अस्पताल के लिए हिसार से 35 सिलेंडर मुहैया करवाए गए थे। उसके बावजूद आपके अस्पताल में आक्सीजन की मांग प्रतिदिन बढ़ रही है। इस संबंध में सीएमओ डॉक्टर सपना गहलावत ने बताया कि ऑडिट टीम द्वारा हर कोविड अस्पताल का ऑडिट किया जा रहा है। इस समय सामान्य अस्पताल में भी ऑडिट चल रहा है। यह टीम ऑक्सीजन गैस की खपत के ऑडिट करती है। ऑडिट टीम की रिपोर्ट के आधार पर ही स्पेश अस्पताल के निदेशक को नोटिस दिया गया है।
ऑडिट अफसर की रिपोर्ट देख सीएमओ ने दी सूचना
ऑक्सीजन की मारामारी के चलते प्रत्येक कोविड-19 अस्पताल में ऑडिट टीम द्वारा ऑडिट किया जाता है। ऑडिट ऑफिसर द्वारा भेजी रिपोर्ट को देखते हुए सीएमओ ने उपायुक्त को अवगत करवाया। नोटिस के अनुसार इस पर डीसी ने 5 मई को अस्पताल का दौरा किया। दौरे के दौरान अस्पताल प्रबंधन कोई संतोषजनक जवाब नहीं दे पाया। नोटिस में बताया गया है कि इससे प्रतीत होता है कि आपके द्वारा आक्सीजन की कालाबाजारी की जा रही है।
डीसी द्वारा जारी नोटिस में कहा गया है कि एक सप्ताह के दौरान आपके अस्पताल में जितने भी संक्रमित ऑक्सीजन व वेंटीलेटर आधारित हैं उनकी रिपोर्ट ऑक्सीजन खपत के साथ उपलब्ध करवाई जाए। इस पर स्पेश अस्पताल के निदेशक मंजीत ढुल ने कहा कि अस्पताल में अधिक सीरियस संक्रमित मरीज हैं, जिसकी वजह से ऑक्सीजन की खपत अधिक हो रही है। शुक्रवार को पूरी रिपोर्ट बनाकर डीसी को दे दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn